Football Manager

Football Manager (FM) er en serie av fotball-simulatorspill utviklet av Sports Interactive og utgitt av Sega.

Spillet går ut på at spilleren som manager kan ta over hvilken som helst fotballklubb i verden, for så å bygge opp laget ditt med hjelp av taktiske valg, samt spillerkjøp og trening. Underveis må spilleren manøvrere forventninger fra supporterne og styret i klubben, samtidig som en må holde spillerne på laget fornøyde.

Football Manager er et av verdens mest populære manager-spill, og det kommer ut nye versjoner hvert år.

Football Manager har generelt blitt godt mottatt av kritikere og publikum, men kritiseres blant annet for å ha en bratt læringskurve for nye spillere. Sports Interactive har fått noe kritikk for at nye utgivelser har litt bugs rett etter lansering, men disse har som regel blitt luket bort ganske raskt etter utgivelse.

 Historie 
Det første spillet ble lansert av Addictive Games i 1982, og fortsatte å bli lansert i nye versjoner utover 1990-tallet. I 2004 kjøpte firmaet Sports Interactive rettighetene til navnet. Sports Interactive hadde siden 1992 utviklet et spill som het Championship Manager, men etter et brudd med utgiveren Eidos Interactive måtte de gi slipp på navnet til spillserien deres. Sports Interactive fortsatte da å utvikle serien under det nye navnet Football Manager, samtidig som Eidos utviklet en helt ny spillserie med navn Championship Manager. På grunn av stridigheter omkring rettighetene til navnet Football Manager gikk spillet fra 2004 til 2008 under navnet Worldwide Soccer Manager (WSM) i USA og Canada.

 Football Manager i Norge 
Football Manager har helt siden begynnelsen av 1990-tallet vært et svært populært spill blant både ungdom og voksne i Norge. Spillet spilles mest av menn, hovedsakelig innenfor aldersgruppen på 12-30 år. Siden slutten av 90-tallet har det norske ligasystemet vært integrert i databasen, og de tre øverste nivåene i norsk herrefotball er spillbare: Eliteserien, OBOS-ligaen og PostNord-ligaen. I tillegg er Norsk Tipping-ligaen synlig i spillet uten å være direkte spillbar.

I Norge, som i resten av Skandinavia, er det Pan Vision som står for importen av Football Manager.

Helt siden 2001 har spillserien hatt en norsk supporterside på internett. Denne eksisterer ikke lenger, men har en Facebook-side med samme navn, som heter FMNorge. FMNorge har i flere år servert det norske FM-miljøet med et svært aktivt diskusjonsforum, nyheter, nedlasting, spillertips, artikler og annen nyttig informasjon. Siden har de siste årene hatt en enorm vekst, hvor siden i 2006 hadde  brukere mot  brukere i 2007. Disse tallene sier mye om hvor populært spillet egentlig er i Norge.

 Brukes til mer enn bare et spill 
I media har produsentene av Fotball Manager gått ut og fortalt at flere stor klubber bruker FM til å finne talenter ute i verden,vg.no: «- Har ingenting med talentspeiding å gjøre» Besøkt 22.12.2009 blant annet Chelsea FC. Ole Gunnar Solskjær som har vært hovedtrener for Cardiff City FC, har uttalt at Fotball Manager har hatt en stor betydning for hans valg om å bli trener.www.nrksport.no: «PC-spill gjorde Solskjær til trener» Besøkt 22.12.2009

 Versjoner av Football Manager 
 Football Manager 2024
 Football Manager 2023
 Football Manager 2022
 Football Manager 2021
 Football Manager 2020
 Football Manager 2019
 Football Manager 2018
 Football Manager 2017
 Football Manager 2016
 Football Manager 2015
 Football Manager 2014
 Football Manager 2013
 Football Manager 2012
 Football Manager 2011
 Football Manager 2010
 Football Manager 2009
 Football Manager 2008
 Football Manager 2007
 Football Manager 2006
 Football Manager 2005
 Football Manager Live
 Football Manager Handheld

 Referanser 

 Eksterne lenker 



Kategori:Dataspill utviklet i Storbritannia